**ΣΥΝΟΠΤΙΚΟ ΣΧΕΔΙΟ ΔΙΔΑΣΚΑΛΙΑΣ**

της θ.ε. **4 «Πού είναι ο Θεός;»** **Η οδύνη του σύγχρονου κόσμου και**

**το αίτημα της σωτηρίας από το κακό** (4 δίωρα)

της **Γ΄ γυμνασίου**

(Φεβρουάριος-Μάρτιος 2018)

|  |  |  |  |  |  |
| --- | --- | --- | --- | --- | --- |
| **Δίωρο** | **Ώρα** | **Θέμα** | **Μορφή διδασκαλίας** | **Τεχνική διδασκαλίας** | **Εργασία**  **για το σπίτι** |
| 1ο | 1η | * Σύγχρονες μορφές του κακού * Η έκφραση της οδύνης στην τέχνη: Ιερώνυμου Μπος, *Ο Χριστός μεταφέρει τον Σταυρό* (Hieronymus Bosch, *Christ carrying the Cross*) [ή Πικάσο, *Guernica*] | Ολομέλεια  Σε ολομέλεια | Ιδεοθύελλα  Έντεχνος συλλογισμός: Μοτίβο: «Βλέπω, Ισχυρίζομαι, Αναρωτιέμαι» | Αναζήτηση υλικού για δημιουργία κολλάζ στην τάξη. |
|  | 2η | **Παλαιά** Διαθήκη:  -Η Πτώση των πρωτοπλάστων ως άρνηση της σχέσης με τον Δημιουργό της ζωής (Γεν 3, 1-24).  - Πρωτευαγγέλιο (Γεν 3, 15) | Ομαδοσυνεργατική  Διερευνητική | Επεξεργασία κειμένου με καθοδηγητικές ερωτήσεις (**Φύλλο Εργασίας 4.1**). |
| 2ο | 1η | **Καινή** Διαθήκη: **Η αμαρτία συγχωρείται, δεν τιμωρείται**   * Η θεραπεία του παραλύτου της Καπερναούμ (Μκ 2,1-12) | Ομαδοσυνεργατική  Διερευνητική | Επεξεργασία κειμένου με καθοδηγητικές ερωτήσεις (**Φ.Ε. 4.2**). |  |
|  | 2η | * Η θεραπεία του παραλύτου (συνέχεια) * Ψλμ 22,2-7. 17-20: «Θεέ μου, Θεέ μου, γιατί με εγκατέλειψες;»   Πώς συνδέεται ο Ψαλμός με τη θεραπεία του παραλύτου και πώς με τον σύγχρονο άνθρωπο. | Βιωματική  Ολομέλεια | **Ρόλος στον τοίχο**: Ο παράλυτος (σκέψεις/  συναισθήματα του ίδιου και του περίγυρού του)  «Επ’ αυτού θα είχα να πω»: προσωπική τοποθέτηση των μαθητών/μαθητριών |  |
| 3ο | 1η | **Θρησκείες του κόσμου: κακό** **και σωτηρία**   * Ισλάμ | Ομαδοσυνεργατική  Διερευνητική | Επεξεργασία κειμένου με καθοδηγ. ερωτήσεις (σ. 94, ερωτ. 1-3) (**ΦΕ 4.3**). |  |
|  | 2η | * Ινδοϊσμός * Βουδισμός | Ομαδοσυνεργατική  Διερευνητική | * Δημιουργία γλωσσαρίου (Ινδοϊσμός) * Διαβάζοντας 10Χ2 |  |
| 4ο | 1η | Ανακεφαλαίωση για τις διδασκαλίες των θρησκειών σχετικά με το κακό. |  | Δραστηριότητα 10 (σελ. 94 ΦΜ) |  |
|  | 2η | * Δημιουργία κολλάζ στην τάξη με φωτογραφίες που έφεραν οι μαθητές/μαθήτριες (εργασία 1ου διώρου) * [Τεστ αξιολόγησης] |  | Κολλάζ |  |

**Σχέδιο Διδασκαλίας**

**1ο δίωρο**

|  |  |  |  |  |  |  |
| --- | --- | --- | --- | --- | --- | --- |
| ΘΕΜΑ ΜΑΘΗΜΑΤΟΣ: | | | | Θ.Ε. **4**. «**Πού είναι ο Θεός;**» Η **οδύνη** του σύγχρονου κόσμου και το αίτημα της **σωτηρίας** από το κακό (4 δίωρα) | | |
| ΤΑΞΗ / ΜΗΜΑ/ΗΜ.ΝΙΑ: | | | | **Γ1**΄ γυμνασίου – Μάρτιος 2018 | | |
| **1. ΣΚΟΠΟΘΕΣΙΑ** | | | | | | |
| Γενικοί στόχοι τάξης :  (Πρόγραμμα Σπουδών, 20.7.2016, σ. 118) | | | Οι μαθητές ενθαρρύνονται και καθοδηγούνται:  -να επεξεργαστούν τη χριστιανική πρόταση για θεμελιώδη υπαρξιακά, ηθικά και κοινωνικά ζητήματα (βία, πόνος, κα­κό, μεταμόρφωση του κόσμου, έσχατα) και να  προ­σεγ­γίσουν τις απαντήσεις άλλων θρησκειών  - να εμπεδώσουν ότι η θρησκευτική δέσμευση ή αδιαφορία σχε­τίζεται στενά με τη νοηματοδότηση της ύπαρξης και εκβάλλει σε ανάλογη στάση ζωής.  - να οικοδομήσουν τον προσωπικό τους κόσμο, ανασυν­θέ­το­ντας δημιουργικά τη γνώση από τη μελέτη του κό­σμου της θρησκείας  - να κατακτήσουν τις απαραίτητες επάρκειες ενός θρησκευτικά εγγράμματου υποκειμένου. | | | |
| Διδακτικός στόχος: [Δικός μου] | | | Οι μαθητές να ανακαλύψουν την πραγματική αιτία του κακού/αμαρτίας ως την εθελούσια διακοπή σχέσης του ανθρώπου με τον Θεό. | | | |
| Προσδοκώμενα μαθησιακά αποτελέσματα:  (Πρόγραμμα Σπουδών, 20.7.2016, σ. 124) | | | Οι μαθητές:  **α)** διερευνούν όψεις του κακού που συναντούν στην καθημερινότητά τους και εκφράζουν προσωπικούς προβληματισμούς και ιδέες για τις συνέπειές τους στη ζωή των ανθρώπων  **β)** ερμηνεύουν τον τρόπο με τον οποίο παριστάνεται το κακό σε έργα τέχνης και διευρύνουν τις θεωρήσεις τους  **γ)** προσδιορίζουν και εξηγούν τη σημασία της βιβλικής (εδώ, παλαιοδιαθηκικής) θεώρησης του κακού και της αμαρτίας ως άρνηση της σχέσης με τον Θεό | | | |
| Έννοιες-κλειδιά (Οδηγός Εκπ/κού, 10.12.2014, σ. 64) | | | *Προπατορικό αμάρτημα, σύγχρονες όψεις κακού, «κανείς δεν πέφτει μόνος του»*  *(αμαρτία, Πτώση)*. | | | |
| Κεντρικές Ιδέες (Οδηγός Εκπ/κού, 10.12.2014, σ. 81) | | | Η θεολογική επεξεργασία του **προπατορικού** αμαρτήματος (ως στροφή του ανθρώπου στον εγωκεντρισμό και στην αυτάρκεια), προσφέρει τη δυνατότητα για μια εξαιρετική διεύρυνση της ματιάς των μαθητών στην εξέταση των εμπειριών τους πάνω στις σύγχρονες όψεις του **κακού** και στις συνέπειές του: τι διαστρέφεται, τι παραλύει, τι είναι αυτό που χάνεται; Καθώς συνειδητοποιούν ότι «**κανείς δεν πέφτει μόνος του**», καλούνται να αναμετρηθούν με το πρόβλημα του κακού – αλλά και το αίτημα της σωτηρίας από αυτό– στις πανανθρώπινες και συμπαντικές του διαστάσεις. Σε αυτή την κρίσιμη και επίπονη διαδρομή συνδράμουν καθοδηγητικά και ερμηνεύονται κριτικά κείμενα από τη Βιβλική-Χριστιανική γραμματεία αλλά και τα μεγάλα θρησκευτικά συστήματα του Ισλάμ, του Ινδουισμού και του Βουδισμού. | | | |
| Προσδοκώμενες επάρκειες στο τέλος της τάξης  (Πρόγραμμα Σπουδών, 20.7.2016, σ. 131-133) | | | **Α. Ως προς τη γνώση και κατανόηση του κόσμου της θρησκείας**  – Ερμηνεύουν και θεωρούν κριτικά τις απαντήσεις της Αγίας Γραφής και των ιερών κειμένων των θρησκειών γύρω από θεμελιώδη υπαρξιακά ερωτήματα και ηθικά ζητήματα.  -Εμβαθύνουν σε θεολογικές ιδέες και έννοιες (αμαρτία, πτώση, σωτηρία, Βασιλεία του Θεού, έσχατα, κρίση κ.ά.)  –Εντοπίζουν τη συμμετοχή του Χριστιανισμού και άλλων θρησκειών στην πρόκληση, τη διόγκωση, την αντιμετώπιση ή την επίλυση σύγχρονων κοινωνικών προβλημάτων  –Ανακαλύπτουν την πνευματική και υπαρξιακή αλήθεια που κομίζουν οι θρησκείες με το αντίκρισμά τους στο κοινωνικό γίγνεσθαι  –Κατανοούν τους μηχανισμούς αντίστασης στην αλλαγή νοοτροπιών και στάσεων εντός των θρησκειών  –Αναλύουν τους τρόπους με τους οποίους η θρησκευτική δέσμευση ή θρησκευτική αδιαφορία του ανθρώπου σχετίζεται με τον αυτοπροσδιορισμό και τη στάση του απέναντι στη ζωή  –Αναγνωρίζουν την αλληλεπίδραση ανάμεσα στις θρησκευτικές πεποιθήσεις, αξίες, δεσμεύσεις και στις κοινωνικές ιδέες, συμπεριφορές, στάσεις  –Αξιολογούν τη σημασία του ρόλου της θρησκείας σε μια πλουραλιστική κοινωνία και της θρησκευτικής εκπαίδευσης για ένα σύγχρονο νέο  –Ανακαλύπτουν κοινές αξίες σε όλες τις θρησκείες.  **Β. Ως προς την κατανόηση της πολιτιστικής εμβέλειας του θρησκευτικού φαινομένου**  –Προσδιορίζουν τις επιρροές της θρησκείας στην καθημερινή ζωή των πιστών  –Αναγνωρίζουν τις διαστάσεις του «ιερού» στα μνημεία, στις αντιλήψεις και στις δομές του ευρωπαϊκού πολιτισμού  –Εντοπίζουν και διερευνούν θεολογικές διαστάσεις σε συγκεκριμένα δείγματα καλλιτεχνικής δημιουργίας (από τη λογοτεχνία, το θέατρο, τον κινηματογράφο, τη μουσική κλπ.)  –Αποτιμούν την παρουσία και τις αλληλεπιδράσεις του Ιουδαϊσμού και του Ισλάμ στον ευρωπαϊκό πολιτισμό.  **Γ. Ως προς την προσωπική ανάπτυξη και καλλιέργεια αξιών και στάσεων**  –Επεκτείνουν τα προσωπικά τους ενδιαφέροντα γύρω από τα θρησκευτικά ζητήματα  –Προσεγγίζουν κριτικά τη δική τους θρησκευτική ιδιοπροσωπία και επεξεργάζονται κριτικά άλλες θρησκευτικές στάσεις  –Ισχυροποιούν στάσεις αποδοχής και σεβασμού της ετερότητας  –Προσανατολίζονται σε μια κουλτούρα διαλόγου  –Καλλιεργούν διερευνητική σκέψη και στοχαστικοκριτικές ικανότητες  –Εκφράζουν αισθητική ευαισθησία και καλλιεργούν τη φαντασία και την επινοητικότητά τους  **Δ. Ως προς την ανάπτυξη ηθικής συνείδησης**  (με άξονα το σχήμα «από το τοπικό στο παγκόσμιο»)  –Εξετάζουν διεξοδικά διλήμματα και εμβαθύνουν  στις διαστάσεις τους  –Ερμηνεύουν τη ζωή ως αγώνα κατά των δυνάμεων που καταστρέφουν τον άνθρωπο και τη φύση  –Συνειδητοποιούν τις προσωπικές και κοινωνικές διαστάσεις αυτού του αγώνα  –Συναισθάνονται την προσωπική ευθύνη για ό,τι συμβαίνει στον κόσμο  –Αντιλαμβάνονται την αναγκαιότητα του αγώνα για μεταμόρφωση του κόσμου  **Ε. Ως προς την καλλιέργεια δημοκρατικής συνείδησης και πρακτικής**  –Ελέγχουν και αξιολογούν σύγχρονα κοινωνικά στερεότυπα και προκαταλήψεις που σχετίζονται με θρησκευτικές πεποιθήσεις  **ΣΤ. Ως προς την εργασία με το υλικό του ΜτΘ**  –Συγκρίνουν, επεξεργάζονται και αναστοχάζονται διάφορες απόψεις γύρω από ηθικά ζητήματα  – Επεξεργάζονται με ερμηνευτικά κριτήρια την Αγία Γραφή και άλλα κείμενα (θεολογικά, λειτουργικά, λογοτεχνικά) και εικαστικά έργα  –Διατυπώνουν υποθέσεις, διερευνούν πληροφορίες από ποικιλία πηγών, συνθέτουν και παρουσιάζουν τα συμπεράσματά τους  – Χρησιμοποιούν ποικιλία μεθόδων εργασίας ερευνητικής, διαλογικής, βιωματικής και συνεργατικής μορφής, καθώς επίσης ποικιλία μέσων και υλικών | | | |
| **2. ΑΝΑΠΤΥΞΗ ΤΗΣ ΔΙΔΑΣΚΑΛΙΑΣ** | | | | | | |
| **1ο δίωρο**: **1η ώρα** | | | | | | |
|  | **Χρόνος** | **Δραστηριότητες** | | | **Διδακτική μέθοδος** | **Εργασία στο σπίτι** |
|  | 2΄ | Εισαγωγή στο θέμα της ενότητας: [Προβολή PowerPoint]  - Διαβάζουμε τον τίτλο της θ.ε. από τον ΦΜ | | |  |  |
|  | 5΄  5΄ | - Γράφω στον Πίνακα: «Σύγχρονες μορφές του κακού» και τους καλώ ανά 2 να πουν 2-3 μορφές του κακού.  Στη συνέχεια, τις γράφω στον πίνακα (ενώ οι μαθητές/μαθήτριες τις αντιγράφουν στο τετράδιό τους). | | | Ιδεοθύελλα |  |
|  | 3΄ | Ανάθεση εργασίας στο σπίτι: Κάθε μαθητής/μαθήτρια θα φέρει υλικό από περιοδικά, διαδίκτυο κ. ά. για κολλάζ στην τάξη: μια φωτογραφία με θέμα το «κακό» και μία με το «αντίθετό» της (ΦΜ, Δραστηριότητα 3, σ. 73).  (Θα αξιολογηθούν από τη συμμετοχή τους). | | |  | Αναζήτηση φωτογραφικού υλικού από περιοδικά, διαδίκτυο κ. ά. |
|  | 30΄ | Ιερώνυμου Μπος (Hieronymus Bosch) ή μαθητή του (;), ***Ο Χριστός μεταφέρει τον Σταυρό***(Christ carrying the Cross), (περ. 1510-1535) [ή Πικάσο, ***Γκουέρνικα***].  1. Τι βλέπεις; (10΄)  2. Τι νομίζεις ότι συμβαίνει; (10΄)  3. Για τι αναρωτιέσαι; (10΄) | | | Έντεχνος συλλογισμός Μοτίβο: «Βλέπω, Ισχυρίζομαι, Αναρωτιέμαι» (παρουσίαση πίνακα με PowerPoint) |  |
| **2η ώρα** | | | | | | |
|  | 13΄  32΄ | - Οι μαθητές χωρίζονται τυχαία σε 6 ομάδες (5΄).  - Διανέμεται το **Φύλλο Εργασίας 4.1**. στον/στην κάθε μαθητή/μαθήτρια.  - Ο γραμματέας κάθε ομάδας διαβάζει τις ερωτήσεις, στις οποίες πρέπει να απαντήσει η ομάδα του (3΄).  - Διαβάζω σε ολομέλεια τα 2 κείμενα από το ΦΜ, σελ. 79-80 (1. Γεν 3, 1-24: Πτώση, και 2. Γριζοπούλου, Καζλάρη) (5΄).  - Οι ομάδες απαντούν στις ερωτήσεις που τους αναλογούν (20΄).  - Ένας μαθητής/Μία μαθήτρια ανακοινώνει στην ολομέλεια τις απαντήσεις της ομάδας του/της. Γίνονται διορθώσεις, συμπληρώσεις, αν χρειάζεται. Όλοι συμπληρώνουν τις τελικές απαντήσεις των ερωτήσεων στο ΦΕ τους (10΄).  - Συμπληρώνονται σε ολομέλεια τα τελευταία κείμενα του ΦΕ με τις λέξεις που λείπουν (2΄). | | | Ομαδοσυνεργατική  Επεξεργασία κειμένου με καθοδηγητικές ερωτήσεις (**Φύλλο Εργασίας 4.1**). |  |
| **3. ΠΗΓΕΣ/ΥΛΙΚΟ** | | | | | | |
| 1. Διαδίκτυο (wikipedia) για τις εικόνες: Guernica και Hieronymus Bosch. 2. Βιβλία της Β΄ λυκείου (παλιότερο (1989, δ.ε. 15 και 16, σελ. 101-108, και προηγούμενο, δ.ε. 11, 100-107): για το κακό. 3. Βιβλίο Α΄ γ/σίου (2006, προηγούμενο): «αμαρτία», σελ. 140 (σε πλαίσιο πάνω), «Πρωτευαγγέλιο», σ. 142. 4. Για τη διήγηση του προπατορικού αμαρτήματος: Βιβλίο εκπαιδευτικού για την Α΄ γ/σίου (2006), σ, 108-109. | | | | | | |
| **ΑΝΑΣΤΟΧΑΣΜΟΣ** | | | | | | |
|  | | | | | | |